              ROMÂNIA
JUDEŢUL HUNEDOARA
    MUNICIPIUL BRAD
         P R I M A R U L
  Nr. 112/11506/16.08.2022


R E F E R A T  DE  A P R O B A R E
privind aprobarea  Devizului General actualizat după ajustarea prețului contractului, exclusiv pentru restul rămas de executat, pentru obiectivul 
de investiții  „Modernizare si extindere iluminat public în
 Municipiul Brad” cod proiect MySMIS:127052


	În urma apariției Ordonanței de Urgență nr. 64/2022 privind ajustarea preţurilor şi a valorii devizelor generale în cadrul proiectelor finanţate din fonduri externe nerambursabile, aflate în derulare, la data intrării în vigoare a acestei ordonanțe, s-a impus actualizarea valorii Devizelor Generale aferente.
	În contextul prevederilor legale menționate anterior s-a încadrat și Contractul de lucrări nr. 35439/07.07.2022 aferent proiectului „Modernizare si extindere iluminat public în Municipiul Brad” cod proiect MySMIS :127052,  încheiat cu S.C.  ELBI  ENERGY  PROJECTS  S.R.L. .
          Ținând cont de acest lucru a fost necesară constituirea rezervei de implementare în valoare de 1.614.038,35 lei (fără T.V.A.), rezervă care va fi introdusă în contractul inițial. 
	Rezerva de implementare se va constitui după cum urmează : 729.381,14 lei (fără T.V.A.) din ”Cheltuieli diverse și neprevăzute”, 72.273,47 lei (fără T.V.A.) din economiile rezultate după finalizarea procedurii de achiziție aferentă contractului de lucrări (valoare estimată 7.089.831,50 lei – valoare atribuire 7.0177.558,03 lei = 72.273,47 lei),  iar diferența de 812.383,74 lei (fără T.V.A.) se va constitui de la bugetul de stat.
Pentru valoarea de 812.383,74 lei (fără T.V.A.), beneficiarul va transmite notificare finanțatorului în vederea încheierii unui act adițional la contractul de finanțare       
	Rezerva din implementare se va folosi numai pentru plata diferenţelor de preţ aferente ajustării preţului contractelor de achiziţie, respectiv construcții, instalații electrice, instalații sanitare, instalații de încălzire și climatizare și amenajări exterioare fără a depăşi pragurile stabilite la art. 8 şi 18 ale Ordonanței Guvernului nr. 64/2022, cu modificările și completările ulterioare.
	Evidenţierea plăţilor în cadrul rezervei de implementare se determină ca diferenţă între valoarea fiecărei plăţi actualizată cu ajustările de preţ şi valoarea neactualizată cu ajustarea de preţ.
	Valoarea restului rămas de executat este în cuantum de 7.017.558,03 lei (fără T.V.A.).
	Determinarea preţului final al contractului se realizează după depunerea ultimei solicitări de plată, în baza situaţiei centralizatoare care va cuprinde totalitatea cheltuielilor efectuate în baza contractului, inclusiv în baza actelor adiţionale la acesta, însuşită de executant, diriginte de şantier şi aprobată de autoritatea contractantă, prin încheierea unui act adiţional la contract.
	 Preţul final al contractului de achiziţie publică de lucrări trebuie să se încadreze în valoarea indicatorilor tehnico-economici aferenţi obiectivului/proiectului de investiţii care face obiectul contractului, aprobaţi potrivit legii.
	Ajustarea se realizează la fiecare solicitare de plată, pe întreaga perioadă de derulare a contractului, exclusiv pentru restul rămas de executat la data intrării în vigoare a ordonanței, până la finalizarea şi recepţionarea lucrărilor aferente obiectivelor/proiectelor de investiţii, potrivit prevederilor legale în vigoare la data efectuării recepţiei, pe baza situaţiilor de lucrări însuşite de executant, diriginte de şantier şi autoritatea contractantă, ca urmare a unei solicitări justificate din partea contractantului.
	Ca urmare a celor precizate anterior, este necesară încheierea unui nou act adițional la Contractul de lucrări nr. 35439/07.07.2022 prin care se va suplimenta valoarea cu rezerva de implementare și actualizarea devizului general.
	În contextul celor de mai sus am inițiat prezentul  proiectul de hotărâre prin care am propus actualizarea Devizului General prin ajustarea prețului contractului pentru restul rămas de executat, pentru obiectivul de investiții „Modernizare și extindere iluminat public în Municipiul Brad” cod proiect MySMIS :127052 și-l supun spre dezbatere plenului Consiliului Local al Municipiului Brad în forma prezentată.
	Invoc în susţinerea prezentului proiect de hotărâre prevederile art. 44 alin. 1 din Legea nr. 273/2006 privind finanţele  publice locale, cu modificările  şi completările ulterioare, ale O.U.G. nr. 114/2018 privind instituirea unor măsuri în domeniul investițiilor publice și a unor măsuri fiscal – bugetare, modificarea și completarea unor acte normative și prorogarea unor termene, cu modificările și completările ulterioare, ale O.U.G. nr. 64/2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile, ale art.129 alin. 2 lit. d, alin. 7 lit. n din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. 4 din Legea nr. 554/2004 a contenciosului administrativ, actualizată.

